ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
তপশিলি জাতিভুক্ত ব্যক্তিদের জন্য ঋণ
নয়াদিল্লি, ২৫ জুন, ২০১৯
সামাজিক ন্যায় ও ক্ষমতায়ন দপ্তর তপশিলি জাতিভুক্ত ব্যক্তিদের আর্থিক সাহায্যের জন্য ‘ক্রেডিট বেস্ড স্কিম’ এবং ‘ভেঞ্চার ক্যাপিটাল ফান্ড ফর শিডিউল্ড কাস্ট্স’ -এর অন্তর্গত ন্যাশনাল শিডিউল্ড কাস্ট্স ফিনান্স অ্যান্ড ডেভেলপেমেন্ট কর্পোরেশন  ও ইন্ডাস্ট্রিয়াল ফিনান্সিয়াল কর্পোরেশন অফ ইন্ডিয়ার মাধ্যমে ঋণ দিয়েছে। গত পাঁচ বছরে এনএসএফডিসি-র মাধ্যমে ৩ লক্ষ ১৪ হাজার ৬৬৭ জনকে ২,৪০০ কোটি টাকারও বেশি ঋণ দেওয়া হয়েছে। ভিসিএফ-এসসি-এর মাধ্যমে গত পাঁচ বছরে ৬৩ জনকে ২০২ কোটি টাকারও বেশি ঋণ দেওয়া হয়েছে।
লোকসভায় আজ এক প্রশ্নের লিখিত জবাবে এ তথ্য জানিয়েছেন কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতনলাল কাটারিয়া।
CG/SS/DM
(Visitor Counter : 59
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং পুণ্যার্থীদের জন্য কৈলাশ – মানসরোবর যাত্রার সময় কমাতে ৮০ কিলোমিটার দীর্ঘ সড়কের উদ্বোধন করেছেন
নয়াদিল্লি, ০৮ মে, ২০২০
কৈলাশ – মানসরোবর যাত্রার সময় কমাতে এবং সীমান্ত অঞ্চলে যোগাযোগ ব্যবস্থা বাড়িয়ে তুলতে এক নতুন অধ্যায়ের সূচনা করে প্রতিরক্ষা মন্ত্রী শ্রী রাজনাথ সিং আজ এক বিশেষ অনুষ্ঠানে উত্তরাখন্ডের ধার্চুলা থেকে চীন সীমান্ত লাগোয়া লিপুলেখ পর্যন্ত সড়ক যোগাযোগ ব্যবস্থার সূচনা করেছেন। শ্রী সিং এই উপলক্ষে ভিডিও কনফারেন্সের মাধ্যমে পিথোরাগড় থেকে গুঞ্জি পর্যন্ত একটি মোটরগাড়ি কনভয়ের যাত্রারও সূচনা করেন।
এই উপলক্ষে প্রতিরক্ষা মন্ত্রী বলেন, প্রত্যন্ত অঞ্চলের উন্নয়নের ওপর কেন্দ্রীয় সরকার ও প্রধানমন্ত্রীর বিশেষ দৃষ্টি রয়েছে। তিনি আরও বলেন, গুরুত্বপূর্ণ এই সড়ক যোগাযোগ ব্যবস্থা গড়ে ওঠার ফলে স্থানীয় মানুষ ও পুণ্যার্থীদের কয়েক দশকের পুরনো স্বপ্ন ও প্রত্যাশা পূরণ হল।, এই সড়কে যাতায়াত শুরু হলে স্থানীয় বাণিজ্য ও আর্থিক অগ্রগতি ত্বরান্বিত হবে বলে তিনি আশা প্রকাশ করেন।
কৈলাশ মানসরোবরের পবিত্রতার কথা স্মরণ করে প্রতিরক্ষা মন্ত্রী বলেন, এই সড়ক যোগাযোগ ব্যবস্থা গড়ে ওঠার ফলে এখন থেকে যাত্রার সময় কমে দাঁড়াবে এক সপ্তাহ। আগে কৈলাশ – মানসরোবরে পৌঁছতে সময় লাগতো ২-৩ সপ্তাহ। কৈলাশ – মানসরোবরে যাওয়ার জন্য ৮০ কিলোমিটার দীর্ঘ এই সড়কের সূচনা হয়েছে ঘাটিয়াবগড় থেকে এবং শেষ হয়েছে লিপুলেখ সূড়ঙ্গের কাছে গিয়ে। এই সূড়ঙ্গকে কৈলাশ – মানসরোবরের প্রবেশদ্বার হিসাবে বিবেচনা করা হয়। দীর্ঘ ৮০ কিলোমিটার সড়কের সূচনা হয়েছে যেখান থেকে, সেখানে সমুদ্রপৃষ্ঠ থেকে উচ্চতা ৬ হাজার ফুট। আবার কোথাও এই উচ্চতা বেড়ে হয়েছে ১৭ হাজার ০৬০ ফুট। বর্তমানে সিকিম বা নেপাল হয়ে কৈলাশ – মানসরোবর যাত্রায় সময় লাগে ২-৩ সপ্তাহ।
গুরুত্বপূর্ণ এই সড়ক নির্মাণে সীমান্ত সড়ক সংস্থাকে অভিনন্দন জানিয়ে প্রতিরক্ষা মন্ত্রী অসামান্য এই সাফল্যের জন্য সংস্থার ইঞ্জিনিয়ার ও কর্মীদের ভূমিকার প্রশংসা করেন।এই সড়ক নির্মাণে সময় যে সমস্ত কর্মীর দুর্ঘটনায় মৃত্যু হয়েছে, শ্রী সিং তাঁদের জন্য শোক প্রকাশ করেন। সীমান্ত সড়ক সংস্থার মহানির্দেশক লেঃজেঃ হরপাল সিং জানিয়েছেন, এই সড়ক নির্মাণের সময় কর্মীদের একাধিক বাধা-বিপত্তির সম্মুখীন হতে হয়েছে। লাগাতার তুষারপাত, ভৌগোলিক প্রতিকূলতা, চড়াই-উতরাই ভূমি এবং তাপমাত্রায় ব্যাপক তারতম্যের ফলে কাজে বিভিন্ন সমস্যার সম্মুখীন হতে হয়েছে। এজন্য সারা বছরে মাত্র পাঁচ মাস সড়ক নির্মাণে সময় পাওয়া গেছে।
অনুষ্ঠানে চিফ অফ ডিফেন্স স্টাফ জেনারেল বিপিন রাওয়ত, সেনা প্রধান জেনারেল মনোজ মুকুন্দ, প্রতিরক্ষা সচিব ডঃ অজয় কুমার সহ মন্ত্রক এবং সীমান্ত সড়ক সংস্থার উচ্চ পদস্থ আধিকারিকরা উপস্থিত ছিলেন।
(CG/BD/SB
পরমাণুশক্তিদপ্তর
সরকার বলেছে কাকরাপার আণবিক কারখানার তিন নম্বর ইউনিটের বাণিজ্যিক কাজ ২০২২এর ডিসেম্বর থেকে শুরু হবে বলে আশা
নয়াদিল্লি, ২০ জুলাই, ২০২২
সরকার বলেছে ধাপে ধাপে নিয়ন্ত্রণ সংক্রান্ত অনুমোদন পাওয়ার পর কাকরাপার আণবিক কারখানার তিন নম্বর ইউনিটের বাণিজ্যিক কাজ ২০২২এর ডিসেম্বর থেকে শুরু হবে বলে আশা।
লোকসভায় এক লিখিত প্রশ্নের জবাবে বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত এবং প্রধানমন্ত্রী দপ্তরের প্রতিমন্ত্রী ডঃ জীতেন্দ্র সিং বলেন, তিন নম্বর ইউনিটটির পরিবর্তন ও পরিমার্জন হটরান সম্পূর্ণ হওয়ার পর তার থেকে পাওয়া রিপোর্টের ওপর ভিত্তি করে করা হবে। ইউনিটটি বর্তমানে সম্পূর্ণ বিদ্যুৎ উৎপাদনের জন্য তৈরি করা হচ্ছে। ইউনিট চালু করার সময় গ্রীডের সঙ্গে সামঞ্জস্য রেখে কাজ করা হচ্ছে।
ডঃ সিং আরো জানান, ২০২২এর জুন মাস পর্যন্ত কাকড়াপার আণবিক প্রকল্পের চতুর্থ ইউনিটের কাজ ৯৩.৬৫ শতাংশ সম্পন্ন হয়েছে।
৭০০ মেগাওয়াট বিদ্যুৎ উৎপাদনের অন্যান্য প্রকল্পের কাজ রাজস্থানের রাওয়াত ভাটায় ৯৫ শতাংশ ও ৮০.৮ শতাংশ এগিয়েছে। হরিয়ানার গোরক্ষপুরে জিএইচএভিপি ১ ও ২ নম্বরের কাজ চলছে। কর্ণাটকের কাইগায় ৫ ও ৬ নম্বর এবং হরিয়ানার গোরক্ষপুরে জিএইচএভিপি-র ৩ ও ৪ নম্বরের কাজ চলছে। রাজস্থানের মাহি বান্সওয়ারার ১ ও ৪ নম্বর ইউনিটের কাজ চলছে। মধ্যপ্রদেশের চুটকায় ১ ও ২ নম্বর ইউনিটের কাজও চলছে। কাইগা ৫ ও ৬-এ খননের কাজ শুরু হয়ে গেছে বলে তিনি জানান।
PG/PM /NS
(Visitor Counter : 90
সড়কপরিবহণওমহাসড়কমন্ত্রক
দীর্ঘ দিন ধরে প্রয়োজনীয় গুণমান বজায় রাখার জন্য মহা সড়ক নির্মাণে ইস্পাত ব্যবহারের অনুমতি দেওয়া হয়েছে
নতুন দিল্লি, ১৪ ফেব্রুয়ারি, ২০২১
সড়ক পরিবহণ ও মহাসড়ক মন্ত্রক এক নির্দেশিকায় জানিয়েছ যে, মহা সড়ক নির্মাণের জন্য সব ধরণের ইস্পাত ব্যবহার করা যেতে পারে।কিন্তু প্রয়োজনীয় গুণমান পূরণ করতে পারলে তবেই সব ধরণের ইস্পাতকে জাতীয় মহাসড়ক নির্মাণে ব্যবহারের অনুমতি দেওয়া হবে । তবে এই ইস্পাত ব্যবহারের আগে এনএবিএল অনুমোদিত পরীক্ষাগারে তা পরীক্ষা করা হবে।
ইস্পাতের দাম বৃদ্ধির পরিপ্রেক্ষিতে জাতীয় মহাসড়ক নির্মাণ ক্ষতিগ্রস্থ হতে পারে। এ জন্য কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গডকরি মহাসড়ক নির্মাণে ইস্পাতের গুণমান বজায় রাখার আহ্বান জানান। এই পদক্ষেপ গ্রহণের ফলে জাতীয় মহাসড়ক নির্মাণের একদিকে যেমন গুণমান সম্পন্ন ইস্পাত সরবরাহ বজায় থাকবে তেমনি বাজারে তা প্রতিযোগিতায় থাকবে।
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৮৩.২৭ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৭.২২ কোটি ডোজেরও বেশি টিকা রয়েছে
নতুন দিল্লি, ১৮ মার্চ, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
১৮ই মার্চ ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৮৩.২৭ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৭.২২ কোটিরও বেশি  ডোজ টিকা রয়েছে।
CG/SD/SKD/
(Visitor Counter : 78
প্রধানমন্ত্রীরদপ্তর
ভারতরত্ন ডঃ বাবাসাহেব আম্বেদকর জয়ন্তীতে প্রধানমন্ত্রীর শ্রদ্ধা
নয়াদিল্লি, ১৪ এপ্রিল, ২০২১
ভারতরত্ন ডঃ বাবাসাহেব আম্বেদকরকে তাঁর জয়ন্তীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, আম্বেদকর জয়ন্তীতে মহান ডঃ বাবাসাহেব আম্বেদকরকে সশ্রদ্ধ প্রণাম। সমাজের বঞ্চিত শ্রেণীর মানুষকে মূল ধারার সঙ্গে যুক্ত করতে তাঁর নিরন্তর সংগ্রাম আগামী প্রজন্মের কাছে দৃষ্টান্ত হয়ে থাকবে।
CG/BD/DM/
(
কেন্দ্রীয়মন্ত্রিসভা
কেন্দ্রীয় মন্ত্রিসভা আধার এবং অন্যান্য আইনের  সংক্রান্ত অধ্যাদেশ, ২০১৯ অনুমোদন করেছে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ২০১৬-র আধার আইনের সংশোধনী, ২০০৫-এর অর্থ পাচার প্রতিরোধ আইনের সংশোধনী এবং ১৮৮৫-র ভারতীয় টেলিগ্রাম আইন সংশোধনী সংক্রান্ত একটি অধ্যাদেশ জারি করার সিদ্ধান্ত অনুমোদিত হয়েছে। ২০১৯-এর ৪ জানুয়ারি লোকসভায় এ সংক্রান্ত যে বিল পাশ হয়েছে, অধ্যাদেশগুলির মূল বিষয়বস্তু হবে অনুরূপ।
নতুন সংশোধনীর ফলে ভারতের অনন্য পরিচিতি কর্তৃপক্ষ -কে জনস্বার্থে এবং আধারের অপব্যবহার রুখতে আরও বেশি ক্ষমতা দেওয়া হয়েছে। নতুন এই সংশোধনের ফলে আইনসভায় পাশ হওয়া কোন আইন ছাড়া, কোন ব্যক্তিকে তাঁর পরিচিতি প্রতিষ্ঠিত করার জন্য আধার সংখ্যা বিষয়ে প্রমাণ দিতে হবে না। নতুন এই অধ্যাদেশে স্বেচ্ছায় আধার সংখ্যা ব্যবহার এবং বৈদ্যুতিন ধরণে আধার সংখ্যার নথি যাচাইয়ের ব্যবস্থার সুবিধা থাকবে। অন্যদিকে, কোন ব্যক্তির প্রকৃত আধার সংখ্যা প্রকাশ করতে না চাইলে তার জন্য একটি ১২ সংখ্যার বিকল্প পরিচিতিজ্ঞাপক সংখ্যা ব্যবহারের অনুমোদন দেওয়া হবে। যে যে ক্ষেত্রে আধারের গোপনীয়তা এবং নিরাপত্তা বজায় রাখার গ্যারান্টি দেওয়া হবে, একমাত্র সেখানেই আধার নথি যাচাইয়ের জন্য দেওয়া হবে। ১৮৮৫ সালের টেলিগ্রাম আইন এবং ২০০২-এর অর্থ পাচার প্রতিরোধ আইনের জন্য কেওয়াইসি নথি হিসেবে স্বেচ্ছায় আধার সংখ্যা ব্যবহারের অনুমোদন দেওয়া হবে। বেসরকারি সংস্থাগুলি যাতে কোনভাবেই আধার সংখ্যা ব্যবহার করতে না পারে, সেই লক্ষ্যে আধার আইনের ৫৭ নং ধারা তুলে দেওয়া হবে। অন্যদিকে, ভারতের অনন্য পরিচিতি কর্তৃপক্ষের একটি বিশেষ তহবিল গড়ে তোলার কথাও এই অধ্যাদেশে বলা হয়েছে। আধার আইন লঙ্ঘন করলে তার যথোপযুক্ত শাস্তির সংস্থানও এই অধ্যাদেশে রাখা হয়েছে।
CG/PB/DM
(Visitor Counter : 104
প্রধানমন্ত্রীরদপ্তর
ভেস্টাসের সভাপতি ও মুখ্য কার্যকরী আধিকারিকের সঙ্গে প্রধানমন্ত্রীর মতবিনিময়
নতুনদিল্লি, ৬ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী বায়ু শক্তি সংক্রান্ত বিভিন্ন বিষয় নিয়ে ভেস্টাসের সভাপতি ও মুখ্য কার্যকরী আধিকারিক মিঃ হেনরিক অ্যান্ডারসনের সঙ্গে মতবিনিময় করেছেন।
এক ট্যুইট বার্তায় প্রধানমন্ত্রী বলেছেন, “ ভেস্টাসের সভাপতি ও মুখ্য কার্যকরী সভাপতি মিঃ হেনরিক অ্যান্ডারসনের সঙ্গে বিশদ আলোচনা হল। বায়ু শক্তি সংক্রান্ত বিভিন্ন বিষয় নিয়ে আমরা আলোচনা করেছি। ভবিষ্যতের জন্য স্বচ্ছ পরিবেশ গড়ে তুলতে পূনর্নবীকরণ শক্তি ক্ষেত্রে ভারতের কিছু উদ্যোগের বিষয়ে কথাবার্তা হয়েছে। “
CG/CB
(
শিল্পওবাণিজ্যমন্ত্রক
সরকার রপ্তানিকারকদের সাহায্য করেছে
নতুন দিল্লি, ০৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার ২০২১-২২ অর্থ বর্ষে রপ্তানিকারকদের সুবিধার্থে ৫৬ হাজার ২৭ কোটি টাকা বাজেট বরাদ্দ করার সিদ্ধান্ত নিয়েছে। মূলত এই অর্থ রপ্তানি বিষয়ক উৎসাহদানে খরচ করা হবে। মার্চেন্ডাইজ এক্সপোর্ট ফর্ম ইন্ডিয়া স্কিম , সার্ভড ফর্ম ইন্ডিয়া স্কিম , স্কিম ফর রিবেট অফ স্টেট লেভিস , দ্য রিবেট অফ স্টেট অ্যান্ড সেন্ট্রাল ট্যাক্সেস অ্যান্ড লেভিস  এবং পূর্ববর্তী নীতি সম্পর্কিত অন্যান্য প্রকল্পের জন্য এই অর্থ বরাদ্দ করা হয়েছে। এতে ৪৫ হাজারেরও বেশি রপ্তানিকারকের সুবিধা হবে। এর মধ্যে প্রায় ৯৮ শতাংশ অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে ছোট রপ্তানিকারক রয়েছেন।
বরাদ্দকৃত ৫৬ হাজার ২৭ কোটি টাকার মধ্যে এমইআইএস প্রকল্পে ৩৩ হাজার ১০ কোটি, এসইআইএস প্রকল্পে ১০ হাজার ২ কোটি, আরওএসসিটিএল প্রকল্পে ৫ হাজার ২৮৬ কোটি, আরওএসএল প্রকল্পে ৩৩০ কোটি টাকা খরচ করা হবে। সম্প্রতি কয়েক মাসে ভারতে রপ্তানি ক্ষেত্রে বৃদ্ধি লক্ষ্য করা গেছে। চলতি বছরের এপ্রিল – আগস্ট মাসে প্রায় ৬৪ বিলিয়ন মার্কিন ডলার মূল্যের পণ্য রপ্তানি করা হয়েছে। আগামী মাসে এই রপ্তানির পরিমাণ আরও বৃদ্ধি পাবে বলে মনে করা হচ্ছে। পণ্য রপ্তানির জন্য এমইআইএস-এর আওতায় সমস্ত ক্ষেত্র যেমন ফার্মাসিটিউক্যালস, লোহা ও ইস্পাত, ইঞ্জিনিয়ারিং, কেমিক্যালস, কৃষি, মৎস্য চাষ, অটোমোবাইল ইত্যাদি ক্ষেত্রে গত বছরের তুলনায় এবছর রপ্তানি বেড়েছে। ভ্রমণ, পর্যটক এবং আতিথেয়তা ক্ষেত্র সহ পরিষেবা খাতের সঙ্গে যুক্ত ব্যবসায়ীরা ২০১৯-২০ অর্থ বর্ষে এসইআইএস-এর জন্য সুবিধা দাবি করতে পারবেন। এর জন্য ২ হাজার ৬১ কোটি টাকা বরাদ্দ করা হয়েছে। এই সহায়তার ফলে এক্ষেত্রে কর্মসংস্থান সৃষ্টির সুযোগ বৃদ্ধি পাবে। খুব শীঘ্রই একটি অনলাইন আইটি পোর্টাল চালু করা হবে। মহামারীর জেরে উদ্ভূত পরিস্থিতি মোকাবিলা করে দেশে রপ্তানি ক্ষেত্রে ক্রমশই গতি বৃদ্ধি পাচ্ছে। এতে দেশের অর্থনীতির ভিত ধীরে ধীরে চাঙ্গা হচ্ছে।
CG/SS/SKD/
(Visitor Counter : 181
কেন্দ্রীয়মন্ত্রিসভা
কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখতে সংবিধানের ৩৪০ নম্বর ধারা অনুযায়ী গঠিত কমিশনের কার্যকালের মেয়াদ বৃদ্ধিতে মন্ত্রিসভার সায়
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখতে সংবিধানের ৩৪০ নম্বর ধারা অনুযায়ী গঠিত কমিশনের কার্যকালের মেয়াদ ২০১৯ – এর ৩১শে জুলাই থেকে আরও ছয় মাস বাড়িয়ে ২০২০’র ৩১শে জানুয়ারি পর্যন্ত করার প্রস্তাব অনুমোদিত হয়েছে। কমিশনের কার্যকালের এই মেয়াদ বৃদ্ধির সিদ্ধান্তের ফলে অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি নিয়ে সংশ্লিষ্ট বিভিন্ন পক্ষের সঙ্গে আলাপ-আলোচনার সুযোগ যেমন মিলবে, তেমনই এক সুসংবদ্ধ রিপোর্ট জমা দেওয়ার ক্ষেত্রেও পর্যাপ্ত সময় পাওয়া যাবে।
CG/BD/SB
(Visitor Counter : 54
প্রধানমন্ত্রীরদপ্তর
জি-২০ সম্মেলনের প্রস্তুতি পর্যালোচনায় ৩ সেপ্টেম্বর দিল্লির উপ-রাজ্যপালের সঙ্গে প্রধানমন্ত্রীর প্রধান সচিব অনুষ্ঠান-স্থল পরিদর্শন করেছেন
নয়াদিল্লি, ০৩ সেপ্টেম্বর, ২০২৩
আসন্ন জি-২০ সম্মেলনের প্রস্তুতি পর্যালোচনায় দিল্লির উপ-রাজ্যপাল শ্রী বিনয় কুমার সাক্সেনার সঙ্গে প্রধানমন্ত্রীর প্রধান সচিব ডঃ পি কে মিশ্র দিল্লি জুড়ে একাধিক স্থান পরিদর্শন করেছেন।
জি-২০ সম্মেলনের জন্য অনুষ্ঠান প্রস্তুতি সংক্রান্ত সমন্বয় কমিটির চেয়ারম্যান হলেন প্রধান সচিব। আয়োজিত এই সম্মেলন স্মরণীয় করে রাখতে এবং পরিকল্পনা অনুযায়ী অনুষ্ঠান-স্থলে সঠিক সময়ে সঠিক জিনিসের উপস্থিতি নিশ্চিত করতে ডঃ পি কে মিশ্র নিয়মিত পর্যালোচনা করে চলেছেন। এই শীর্ষ সম্মেলনের জন্য আগত সমস্ত রাষ্ট্র প্রধান এবং অন্য আন্তর্জাতিক বিশিষ্ট ব্যক্তিরা যাতে সফরের সময় ভারতের সংস্কৃতি এবং বিশ্বমানের অভিজ্ঞতা সঞ্চয় করতে পারেন, তা নিশ্চিত করতে উদ্যোগ নেওয়া হয়েছে।
ভারত মন্ডপম ছাড়াও রাজঘাট, ইন্ডিয়া গেট, বিমানবন্দরের ৩ নম্বর টার্মিনাল, ভিআইপি লাউঞ্জ, প্রধান সড়কগুলি সহ প্রায় ২০টি স্থান প্রধান সচিব পরিদর্শন করেন এবং প্রস্তুতি খতিয়ে দেখেন।
রাজঘাটের বাইরের অংশ সাজিয়ে তোলা হয়েছে, একই সঙ্গে দিল্লির প্রধান প্রধান স্থানগুলিকে সুসজ্জিত করে তোলা হয়েছে। ভারত মন্ডপমে ‘শিব – নটরাজ’ – এর মূর্তি বসানো হয়েছে। প্রায় ২০ টন ওজনের ২৭ ফুটের নটরাজ মূর্তিটি অষ্টধাতু দিয়ে তৈরি। জি-২০ সভাপতিত্বের সময় ভারত মন্ডপম – এর সামনে ‘শিব – নটরাজ’ – এর সবচেয়ে লম্বা ব্রোঞ্জের মূর্তিটি বসানো হয়েছে।
প্রধান সচিব যান চলাচলের বিষয় নিয়েও পর্যালোচনা করেন এবং সাধারণ মানুষের যাতে কোনও অসুবিধা না হয়, তার জন্য যে বিকল্প ব্যবস্থা গ্রহণ করা হয়েছে, সে সম্পর্কে তাঁদের অবহিত করার জন্য প্রশাসনকে পরামর্শ দেন তিনি। বিশেষ করে, অতিথিদের স্বাগত জানানোর জন্য দিল্লি বিমানবন্দরের ব্যবস্থাপনা নিয়েও পর্যালোচনা করেন তিনি।
ডঃ মিশ্র পালাম বিমান ঘাঁটির টেকনিক্যাল এরিয়া পরিদর্শন করেন। এই স্থানে রাষ্ট্রপ্রধানদের বিমান অবতরণ করবে। বিমান বাহিনীর উচ্চ পদস্থ আধিকারিকরা ডঃ মিশ্রকে রাষ্ট্রপ্রধানদের অভ্যর্থনা, লাউঞ্জ এবং অন্য সুবিধার বিষয়েও অবহিত করেন। এই টেকনিকাল এরিয়ায় জরুরি চিকিৎসার সুবিধারও ব্যবস্থা করা হয়েছে।
শহরের পরিবেশকে আরও উন্নত করতে যে সৌন্দর্যায়ন অভিযান চালানো হয়েছে, তা ঘুরে দেখেন দিল্লির উপ-রাজ্যপাল। সাফাই অভিযান চালানো ছাড়াও বেশ কিছু জায়গায় নজরকাড়া জলের ফোয়ারা বসানো হয়েছে। দেশের বৈচিত্র্যকে তুলে ধরে, এমন প্রচুর সংখ্যক মূর্তি বসানো হয়েছে এবং পোস্টার লাগানো হয়েছে। সাধারণ যাত্রী ও দর্শনার্থীদের আনন্দ দিতেই এই উদ্যোগ নেওয়া হয়েছে। জি-২০ গোষ্ঠীভুক্ত দেশগুলির পতাকা গুরুত্বপূর্ণ স্থানে লাগানো হয়েছে। এমনকি, জি-২০ গোষ্ঠীভুক্ত দেশগুলির জাতীয় পশুর মূর্তি বসানো হয়েছে। প্রধানমন্ত্রীর প্রধান সচিব আধিকারিকদের কাজের প্রশংসা করেন।
জনসাধারণের অসুবিধা এড়ানোর জন্য প্রধানমন্ত্রীর প্রধান সচিব সহ সমস্ত শীর্ষ আধিকারিকরা মিনি বাসে ভ্রমণ করেন। বিকেল ৫টা থেকে রাত ৮টা ৩০ মিনিট পর্যন্ত এই পরিদর্শন চলে।
এই পর্যালোচনা ও পরিদর্শনের সময় প্রধানমন্ত্রীর উপদেষ্টা শ্রী অমিত খারে,তরুণ কাপুর ,পুলিশ কমিশনার, মুখ্য সচিব এবং অন্য শীর্ষ আধিকারিকরা উপস্থিত ছিলেন।
(AC/SS/SB
যুবওক্রীড়াবিষয়কমন্ত্রক
স্বচ্ছ ভারত কর্মসূচি অনুসরণে আগামী পয়লা অক্টোবর ‘পরিচ্ছন্ন ভারত২’-এর সূচনা করবেন কেন্দ্রীয় ক্রীড়া ও যুব বিষয়ক মন্ত্রী
নয়াদিল্লি, ২৮ সেপ্টেম্বর, ২০২২
প্রধানমন্ত্রীর স্বচ্ছ ভারত কর্মসূচির অনুসরণে আগামী পয়লা অক্টোবর থেকে দেশে ‘পরিচ্ছন্ন ভারত২’ অভিযানের সূচনা হচ্ছে। অভিযান চলবে সারা মাস জুড়ে। বিভিন্ন ধরনের বর্জ্য বিশেষত একবার ব্যবহারের পর অব্যবহারযোগ্য প্লাস্টিক সংগ্রহ করে তা বাতিল ও নষ্ট করে দেওয়ার ওপর বিশেষ জোর দেওয়া হবে এই অভিযানকালে।
অভিযান প্রসঙ্গে আজ কেন্দ্রীয় যুব বিষয়ক দপ্তরের সচিব শ্রী সঞ্জয় কুমার জানান, পয়লা অক্টোবর পরিচ্ছন্ন ভারত ২-এর সূচনা করলেন কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ সিং ঠাকুর।
শ্রী সঞ্জয় কুমার জানান, গত বছরের ‘পরিচ্ছন্ন ভারত’ অভিযানের সাফল্যে অনুপ্রাণিত হয়ে এ বছর ১ কোটি কেজির মতো প্লাস্টিক, বর্জ্য বৈদ্যুতিন সামগ্রী এবং অন্যান্য অব্যবহারযোগ্য বর্জ্য সংগ্রহ করে তা নষ্ট করে ফেলা হবে। দেশের নাগরিকদের স্বেচ্ছায় অংশগ্রহণের মধ্য দিয়ে এই অভিযানকে সফল করে তোলার আহ্বান জানানো হয়েছে। দেশের পর্যটন স্থান, শিক্ষা প্রতিষ্ঠান, বাসস্ট্যান্ড, রেল স্টেশন, জাতীয় মহাসড়ক, ঐতিহাসিক ও ঐতিহ্য মন্ডিত ভবন, ধর্মীয় স্থান, হাসপাতাল এবং জলাশয় ও পুস্করিনীর মতো গুরুত্বপূর্ণ স্থানগুলিকে পরিষ্কার ও পরিচ্ছন্ন রাখতে এই অভিযান বিশেষ ভাবে সাহায্য করবে বলে দপ্তর মনে করছে।
শ্রী সঞ্জয় কুমার আরও জানান, প্রধানমন্ত্রী যে ‘পঞ্চ প্রাণ’ বা পাঁচটি সংকল্পের কথা দেশবাসীর সামনে তুলে ধরেছেন তাকে স্বাধীনতার অমৃত মহোৎসব ও অমৃতকালে বাস্তবায়িত করার বিশেষ চেষ্টা চালানো হবে নেহরু যুব কেন্দ্র সংগঠন, কেন্দ্রীয় যুব বিষয়ক দপ্তর এবং কেন্দ্রীয় ক্রীড়া ও যুব বিষয়ক মন্ত্রকের উদ্যোগে। দেশের সবকটি জেলাতেই এই কর্মসূচি রূপায়িত হবে বলে তিনি উল্লেখ করেন। এই অভিযানের মন্ত্র হবে ‘স্বচ্ছকাল: অমৃতকাল’। সকলের সম্মিলিত অংশগ্রহণে এই অভিযান এক জন-আন্দোলনের রূপ নেবে বলে আশা করা হচ্ছে।
PG/SKD/NS
(Visitor Counter : 95
বিদ্যুৎমন্ত্রক
মধ্যপ্রাচ্যে ফ্লাই অ্যাশ বিক্রির জন্য এনটিপিসি দরপত্র আহ্বান করেছে
নতুন দিল্লি, ০৪ জুলাই, ২০২১
ভারতে বিদ্যুৎ ক্ষেত্রে সর্ববৃহৎ রাষ্ট্রায়ত্ত সংস্থা ন্যাশনাল থারমাল পাওয়ার কর্পোরেশন লিমিটেড মধ্যপ্রাচ্য ও অন্যান্য স্থানে ফ্লাই অ্যাশ বিক্রির জন্য এক্সপ্রেশন অফ ইন্টারেস্ট, ইওআই আহ্বান করেছে। এনটিপিসির পক্ষ থেকে দেওয়া এক বিবৃতিতে জানানো হয়েছে যে, মধ্যপ্রাচ্য এবং অন্যান্য অঞ্চলগুলির নির্ধারিত বন্দর গুলি থেকে ফ্লাই অ্যাশ বিক্রির জন্য দরপত্র গ্রহণ ১ জুলাই ২০২১ থেকে শুরু হয়েছে। এই দরপত্র গ্রহণের শেষ দিন ২৫ জুলাই।
ফ্লাই অ্যাশ কয়লা থেকে বিদ্যুৎ উৎপাদনের পর নির্গত হয়। এনটিপিসির বিদ্যুৎ কেন্দ্র গুলি থেকে উৎপন্ন ফ্লাই অ্যাশ সিমেন্ট, কংক্রিট বা কংক্রিট জাতীয় পণ্য এবং ইট, টাইলস প্রভৃতি নির্মাণের জন্য ব্যবহার করা হয়।
এনটিপিসি তাদের ফ্লাই অ্যাশ সরবরাহের জন্য ভারতের সিমেন্ট প্রস্তুতকারী সংস্থা গুলির সাথে সহযোগিতা করে চলেছে। অর্থনৈতিক এবং পরিবেশ বান্ধব এই ফ্লাই অ্যাশ পরিবহনের জন্য ভারতীয় রেলপথের বিস্তৃত নেটওয়ার্ককে ব্যবহার করা হচ্ছে।
বহুতল ভবন নির্মাণের ক্ষেত্রে ফ্লাই অ্যাশ থেকে তৈরি ইট উৎপাদনের জন্য এনটিপিসি তাদের বিদ্যুৎকেন্দ্র গুলিতে কারখানা স্থাপন করেছে।
এনটিপিসি বিদ্যুৎ কেন্দ্র গুলি থেকে উৎপাদিত মোট ফ্লাই অ্যাশের ৯ শতাংশই ইট, টাইলস প্রভৃতি তৈরির কাজে ব্যবহার করা হচ্ছে। সংস্থাটি ২০২০-২১ আর্থিক বছরে তাদের ১৫ টি বিদ্যুৎ কেন্দ্র থেকে ২০ মিলিয়ন টন ফ্লাই অ্যাশ সরবরাহ করেছে। বিগত পাঁচ বছরে দেশে এই ফ্লাই অ্যাশ ব্যবহারের পরিমাণ ৮০ শতাংশ বেড়েছে।
CG/ SB
(Visitor Counter : 284
তথ্যওসম্প্রচারমন্ত্রক
দেশের মানুষের আকাঙ্খা পূরণ, ভ্রাতৃত্বের ভাবনা এবং সহনশীলতার মূল্যবোধকে ভারতীয় সংবিধান একত্রিত করেছে ‘কিভাবে সংবিধান দেশের সংহতি ও ঐক্যকে বজায় রাখতে সাহায্য করেছে, যার মাধ্যমে এক ভারত শ্রেষ্ঠ ভারত ভাবনাকে সঞ্চারিত করা হয়েছে’ শীর্ষক একটি ওয়েবিনারের আয়োজন করা হয়েছে
কলকাতা, ২৮ নভেম্বর ২০২০
দেশের মানুষের উচ্চাকাঙ্খা, ভ্রাতৃত্ববোধের ভাবনার বার্তা প্রচার এবং সহনশীলতার মূল্যবোধকে জাগিয়ে তোলার মতো উদ্যোগগুলি একত্রিত হয়েছে ভারতীয় সংবিধানের মাধ্যমে। দেশের নাগরিকদের মর্যাদা দেওয়ার পাশাপাশি আমাদের সংবিধান জাতীর ঐক্য ও সংহতিকে প্রসারিত করেছে। ‘কিভাবে সংবিধান দেশের সংহতি ও ঐক্যকে বজায় রাখতে সাহায্য করেছে, এবং কিভাবে তা এক ভারত শ্রেষ্ঠ ভারত ভাবনাকে সঞ্চারিত করেছে’ শীর্ষক একটি ওয়েবিনারে এই বিষয়গুলি নিয়ে আলোচনা হয়েছে। সংবিধান দিবস উদযাপনের অঙ্গ হিসেবে কলকাতার প্রেস ইনফরমেশন ব্যুরো ও চুঁচুড়ার ফিল্ড আউটরিচ ব্যুরো যৌথভাবে এই ওয়েবিনারের আয়োজন করে।
তথ্য ও সম্প্রচার মন্ত্রকের পূর্বাঞ্চলীয় মুখ্য মহা-নির্দেশক শ্রী রবীন্দ্রনাথ মিশ্র এই ওয়েবিনারের উদ্বোধন করেন। তিনি সংক্ষেপে সংবিধানের ইতিহাস এবং ভারতীয় রাষ্ট্র ব্যবস্থায় তার প্রভাব নিয়ে আলোচনা করেছেন।
প্রাক্তন বিচারক ও বিশিষ্ট লেখক শ্রী তুষারকান্তি ভট্টাচার্য বলেছেন, সংবিধান দেশের দর্শন ও নীতির ওপর ভিত্তি করে তৈরি করা হয়েছে। ভারতীয় সংবিধানের ভিত্তি এতটাই দৃঢ় যে আজ পর্যন্ত কোন রাজ্য দেশ থেকে বের হতে চায়নি। অথচ বিশ্বে বিভিন্ন রাষ্ট্রের ভেঙে যাওয়ার প্রচুর উদাহরণ রয়েছে।
বিশিষ্ট সংবিধান বিশেষজ্ঞ ও আইনজীবি শ্রী ভি সুদিশ পাই বলেছেন, সংবিধানই হল সর্বোচ্চ আইন। জনসাধারণের আকাঙ্খা এবং চাহিদা এখানে প্রতিফলিত হয়েছে। ভারতীয় সংবিধান আমাদের অতীতের গৌরব, বর্তমানের চাহিদা, উচ্চাকাঙ্খা ও প্রাণবন্ত স্বভাব এবং ভবিষ্যতের চাহিদা পূরণের এক অপূর্ব মিশ্রণ। শ্রী পাই মনে করেন, ভবিষ্যতে এই সংবিধান চাহিদা পূরণের সমস্ত দাবিগুলি পূরণ করবে। তার মতে দেশের উন্নয়ন, ঐক্য এবং দেশবাসীকে শান্তি ও সমৃদ্ধি এই সংবিধানের মাধ্যমেই পাওয়া যাবে।
কল্যাণী বিশ্ববিদ্যালয়ের রাষ্ট্রবিজ্ঞানের বিভাগীয় প্রধান অধ্যাপক সুমিত মুখোপাধ্যায় সংবিধানের প্রস্তাবনা নিয়ে আলোচনা করেন। তিনি বলেন, আমাদের সংবিধান আমাদেরকে মর্যাদার অধিকার দিয়েছে এবং বিচার ব্যবস্থা সেই অধিকার যাতে রক্ষিত হয় সেদিকে নজর রেখেছে।
ডায়মন্ড হারবার মহিলা বিশ্ববিদ্যায়ের অতিথি অধ্যাপক এবং কলকাতার চারুচন্দ্র কলেজের অ্যাসোসিয়েট প্রফেসর অধ্যাপক বিমল শঙ্কর নন্দ বলেন, আমাদের সংবিধানে ঐক্যের বিষয়টি স্পষ্ট করে বলা আছে, আর তাই বিচ্ছন্নতাবাদ এখানে কখনোই গ্রহণযোগ্য নয়। তিনি রাজ্যের রাজ্যপালের ভূমিকা নিয়ে সংক্ষেপে আলোচনা করেছেন।
"""
(CG/CB/NS
শিল্পওবাণিজ্যমন্ত্রক
তেলেঙ্গানা সহ দেশের কৃষকদের কল্যাণে কেন্দ্রীয় সরকার সর্বোচ্চ অগ্রাধিকার দিয়েছে
নতুন দিল্লি, ২১ ডিসেম্বর, ২০২১
বাণিজ্য ও শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল বলেছেন, তেলেঙ্গানা থেকে ধান এবং চাল সংগ্রহ গত পাঁচ বছরে তিনগুণ বৃদ্ধি পেয়েছে। পাশাপাশি কৃষকদের ন্যূনতম সহায়ক মূল্যও বাড়ানো হয়েছে। এতে কৃষকরা চার থেকে পাঁচ গুণ লাভবান হয়েছেন। মন্ত্রী জানান, তেলেঙ্গানা সরকার গত বছরের রবি মরশুমে কৃষকদের উৎপাদিত ধান কিনতে এবং সরবরাহ করতে ব্যর্থ হয়েছিল। এখনও পর্যন্ত রাজ্য সরকার এফসিআই গোডাউনগুলিতে ২৭ লক্ষ টন ধান সরবরাহ করতে পারেনি। শ্রী গোয়েল বলেন, তেলেঙ্গানার কৃষকদের প্রতি বিশেষ নজর দিয়ে গত বছরের রবি মরশুমে উৎপাদিত অতিরিক্ত ২০ লক্ষ টন সিদ্ধ চাল কিনতে সম্মত হয়েছে কেন্দ্রীয় সরকার। তিনি বলেন, কেন্দ্রীয় সরকার বারংবার রাজ্য সরকারকে চাল সরবরাহের জন্য সময় দিয়েছে।
সিদ্ধ চাল কেনার প্রসঙ্গে শ্রী গোয়েল জানান, এফসিআই-এর কাছে চার বছরের চাহিদা মেটানোর জন্য পর্যাপ্ত চাল মজুত রয়েছে। মন্ত্রী আরও জানান, কাঁচা চাল কেনার ক্ষেত্রে কোনো সমস্যা না থাকলেও এফসিআই রাজ্যগুলি থেকে উল্লেখযোগ্যভাবে এই ধরণের চাল কেনা বাড়িয়েছে। তিনি বলেন, কেন্দ্রীয় সরকার তেলেঙ্গানা সহ দেশের কৃষকদের কল্যাণে সর্বোচ্চ অগ্রাধিকার দিয়েছে। কেন্দ্রীয় মন্ত্রী বলেন, দেশে চাল সরবরাহের জন্য রেক এবং গুদামজাত করে রাখার ক্ষেত্রে জায়গার কোনো অসুবিধা নেই। তিনি আরও জানান, কৃষকদের বিভ্রান্ত না করে তেলেঙ্গানা সরকারের উচিত রবি মরশুমের উৎপাদিত ধান দ্রুত এফসিআই গোডাউনে সরবরাহ করা।
CG/SS/SKD/
(Visitor Counter : 110
বিজ্ঞানওপ্রযুক্তিমন্ত্রক
পুণে-ভিত্তিক স্টার্ট আপ সংস্থা কোভিড-১৯ পরীক্ষার জন্য র্যা পিড ডায়াগনস্টিক কিট তৈরি করছে
নয়াদিল্লি, ০৮ এপ্রিল, ২০২০
কেন্দ্রীয় বিজ্ঞান ও প্রযুক্তি দপ্তরের তহবিল সহায়তাপ্রাপ্ত পুণের স্টার্ট আপ সংস্থা ‘ফাস্ট সেন্স ডায়াগনস্টিক’ কোভিড-১৯ পরীক্ষার জন্য র্যা পিড ডায়াগনস্টিক কিটের দুটি মডিউল তৈরি করছে। কোভিড-১৯ পরীক্ষার ক্ষেত্রে বড় চ্যালেঞ্জ হল খরচ, দক্ষতা এবং পরীক্ষার কাজে ব্যবহৃত সামগ্রীর পর্যাপ্ত যোগান। একাধিক স্টার্ট আপ সংস্থা এই ধরনের কিট উৎপাদনের কাজে যুক্ত রয়েছে। বিজ্ঞান ও প্রযুক্তি দপ্তরের পক্ষ থেকে সম্ভাবনাময় স্টার্ট আপগুলিকে তাদের উদ্ভাবনে সাহায্য করতে অর্থ সহায়তা দিয়ে থাকে।
পুণের এই স্টার্ট আপ সংস্থাটি ইতিমধ্যেই ক্যান্সার, যকৃৎ এবং সদ্যোজাত শিশুর সেপসিস প্রভৃতি জটিল অসুখের আগাম চিহ্নিতকরণ ও পরীক্ষার জন্য অমনিসেন্স প্ল্যাটফর্ম চালু করেছে। এছাড়াও, সংস্থাটির পক্ষ থেকে কোভিড-১৯ পরীক্ষার জন্য প্রযুক্তি-চালিত কভই-সেন্স পদ্ধতি ব্যবহারের প্রস্তাব দেওয়া হয়েছে।
এছাড়াও, সংস্থাটি আরও উন্নত মানের পলিমারিজ চেন রিঅ্যাকশন-ভিত্তিক ডায়াগনস্টিক কিট উৎপাদনের পরিকল্পনা করছে। এই ধরনের ডায়াগনস্টিক কিটগুলি আরও সুলভে মানুষের কাছে পৌঁছে দিতে সংস্থাটি কাজ করে চলেছে।
(CG/BD/SB
প্রধানমন্ত্রীরদপ্তর
গান্ধী জয়ন্তী উপলক্ষে গান্ধী স্মৃতিতে আয়োজিত প্রার্থনা সভায় যোগ দিলেন প্রধানমন্ত্রী
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী আজ গান্ধী জয়ন্তী উপলক্ষে গান্ধী স্মৃতিস্মারকে আয়োজিত এক প্রার্থনা সভায় যোগ দেন।
এক ট্যুইট বার্তায় প্রধানমন্ত্রী বলেন, “গান্ধী স্মৃতিতে #GandhiJayanti.-তে আয়োজিত এক প্রার্থনা সভায় যোগ দিয়েছি”।
PG/PM/SB
(
রাষ্ট্রপতিরসচিবালয়
প্রেস বিজ্ঞপ্তি
নতুন দিল্লি, ৭ জুলাই, ২০২১
প্রধানমন্ত্রীর পরামর্শক্রমে রাষ্ট্রপতি মন্ত্রী পরিষদের সদস্যদের পদত্যাগপত্র গ্রহণ করেছেন । যেসব সদস্য পদত্যাগ করেছেন, তারা হলেন –
১. শ্রী সদানন্দ গৌড়া
২. শ্রী রবিশঙ্কর প্রসাদ
৩. শ্রী থাওয়ার চাঁদ গেহলট
৪. শ্রী রমেশ পোখরিয়াল 'নিশাঙ্ক'
৫. শ্রী হর্ষ বর্ষন
৬. শ্রী প্রকাশ জাওড়েকর
৭. শ্রী সন্তোষ কুমার গাঙ্গোয়ার
৮. শ্রী বাবুল সুপ্রিয়
৯. শ্রী ধোতরে সঞ্জয় সামরাও
১০. শ্রী রতন লাল কাটারিয়া
১১. শ্রী প্রতাপ চন্দ্র সারেঙ্গি
১২. শ্রীমতি দেবশ্রী চৌধুরী
CG/SS/RAB
(Visitor Counter : 132
প্রধানমন্ত্রীরদপ্তর
বিগত ৬ মাসে গৃহীত বহু সিদ্ধান্ত ১৩০ কোটি ভারতবাসীর ক্ষমতায়ন ঘটিয়েছেঃ প্রধানমন্ত্রী
নতুনদিল্লি, ৩০ নভেম্বর, ২০১৯
প্রধানমন্ত্রী শ্রী নরেন্দ্র মোদী জানিয়েছেন, বিগত ৬ মাসে, গৃহীত বহু সিদ্ধান্ত ১৩০ কোটি ভারতবাসীর জীবনে ক্ষমতায়নের সূচনা করেছে। তিনি বলেন, “সবকা সাথ, সবকা বিকাশ, সবকা বিশ্বাস” মন্ত্রে অনুপ্রাণিত হয়ে, ১৩০ কোটি ভারতীয়ের আশীর্বাদ সঙ্গে নিয়ে, সরকার দেশের উন্নয়নের লক্ষ্যে কাজ করে চলেছে এবং নতুন উদ্দীপনায় ১৩০ কোটি ভারতীয়র জীবনে ক্ষমতায়ন হয়েছে।
বিগত ছয়মাসে সরকারের গৃহীত বহু সিদ্ধান্ত উন্নয়নকে এগিয়ে নিয়ে গেছে, সামাজিক ক্ষমতায়নকে ত্বরান্বিত করেছে এবং দেশের ঐক্যকে মজবুত করেছে। প্রধানমন্ত্রী আরো বলেন, “আগামী দিনে আরো কিছু করার উচ্চাশা তৈরি হয়েছে, যার মাধ্যমে আমরা সমৃদ্ধ ও প্রগতিশীল নতুন ভারত গড়তে পারব ।“
CG/CB
(Visitor Counter : 50